*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*269. számú előterjesztés*

Bátaszék Város Önkormányzat Képviselő-testületének 2018. november 28-án

16,00 órakor megtartandó ülésére

*Tájékoztató a Bátaszék szennyvíztelep fejlesztése, Bátaszék, Báta szennyvízcsatornázás befejezése című projektről*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:**  Kondriczné dr. Varga Erzsébet jegyző  **Tárgyalja:**  PG Bizottság: 2018. 11. 27. |

**Tisztelt Képviselő-testület!**

Bátaszék szennyvíztelep fejlesztése, Bátaszék, Báta szenny-vízcsatornázás befejezése című projekt megvalósítására vonatkozóan Bátaszék Város Önkormányzata és Báta Község Önkormányzata együttműködési megállapodást kötött.

Az NFP Nemzeti Fejlesztési Programiroda Nonprofit Kft., mint ajánlatkérő nyílt közbeszerzési eljárást indított vállalkozási szerződés megkötése céljából. A közbeszerzési eljárásban hozott döntés szerint a Colas Alterra Zrt. végezheti a kivitelezési munkákat.

A KEHOP-2.2.1-15-2015-00021 azonosítószámú projekt keretében, Martonvásár, Gyúró, Ráckeresztúr, Tordas, Pincehely, Bátaszék, Báta, valamint Tapolca településeken megvalósítandó szennyvíztisztító telep és csatornahálózat fejlesztési feladatainak ellátására vonatkozóan megkötött vállalkozási szerződés érvényes és hatályos. A munkaterület átadás-átvétel 2018.05.23. napon megtörtént.

2018. szeptember 30. napon a kivitelezési munka összességében elérte a 75%-os készültséget. Kövesden kiépült közel 200 m hosszon a nyomóvezeték, ez 15% készültséget jelent. Lajvéron a nyomóvezeték 50%-os, a gravitációs vezeték 30%-os készültséget mutat. A szennyvíztelepi munkák 86%-ban elkészültek, a részleges próbaüzem elindult.

Kérjük a tájékoztató szíves tudomásulvételét.

**H a t á r o z a t i j a v a s l a t :**

**a Bátaszék szennyvíztelep fejlesztése, Bátaszék, Báta szenny-vízcsatornázás befejezése című projektről szóló tájékoztató tudomásul vételére**

Bátaszék Város Önkormányzatának Képviselő-testülete

a Bátaszék szennyvíztelep fejlesztése, Bátaszék, Báta szenny-vízcsatornázás befejezése című projektről szóló tájékoztatót tudomásul veszi.

*Határidő:* 2018. december 15.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Bátaszéki KÖH városüzemeltetési iroda

irattár